
Berente Községi Önkormányzat képviselő-testületének …./2015.(……) önkormányzati rendelete

a szociális igazgatásról és a szociális, valamint a gyermekvédelmi ellátások helyi szabályozásáról szóló 13/2015.(VI.2.) önkormányzati rendelete módosításáról
Berente Községi Önkormányzat Képviselő-testülete a szociális igazgatásról és ellátásokról szóló 1993. évi III. törvény 10. § (1) bekezdésében, 25. § (3) bekezdés b) pontjában, 26. §-ában, 45. § (1) és (3) bekezdésében, 62. § (2) bekezdésében, 90. § (3) bekezdésében, 92. § (1) és (2) bekezdésében, 132. § (4) bekezdésében (továbbiakban: Szt.), valamint a gyermekek védelméről és a gyámügyi igazgatásról szóló 1997. évi. XXXI. törvény 18. § (2) bekezdésében kapott felhatalmazás alapján, 

Magyarország helyi önkormányzatairól szóló 2011. évi CLXXXIV. törvény 13. § (1) bekezdés 8. pontjában meghatározott feladatkörében eljárva a szociális igazgatásról és a szociális, valamint a gyermekvédelmi ellátások helyi szabályozásáról 13/2015.(VI.2.) önkormányzati rendelete módosítása céljából a következőket rendeli el:


1. §

Az R 15. §-a helyébe az alábbi rendelkezés lép:

„Családok támogatása

(1) Az R 29. §-ában megfogalmazott jövedelemhatár alatti háztartásban élők után a családfenntartó (közüzemi díjakat fizető családtag) részére negyedévente, a negyedév első hónapjának 15.-éig – önálló háztartásonként - maximum 60.000 Ft/háztartás összegű pénzbeli támogatás adható, amennyiben a háztartásban élőknek az önkormányzat felé nincs lejárt határidejű tartozása.

(2) Az önkormányzat, intézménye felé lejárt határidejű tartozással rendelkező családtagok után a támogatás elsősorban a családtagok az önkormányzattal és intézményeivel szemben fennálló tartozásainak csökkentése formájában adható. 
(3) Azon családok részére ahol – 2 hónapot meghaladó mértékű közüzemi díjhátralék - fordul elő, az (1) bekezdés szerinti támogatást közvetlenül a közszolgáltató felé kell átutalni.

(4) Az (1) bekezdés szerinti támogatás kifizetése illetve folyósításának feltétele, hogy a negyedéves támogatást igénylő az előző negyedév utolsó havi - villany, víz és csatorna valamint gáz - közüzemi számlákat bemutassa az önkormányzati hivatal köztisztviselője részére.
(5) A családok támogatása szempontjából önálló háztartásnak  minősül az önálló bejárattal, minimum 1 db 12 m2 feletti szobával, külön álló konyhával és fürdő helyiséggel, valamint önálló villamos fogyasztási hellyel rendelkező lakrész.”
1. §

Az R 19. §-a helyébe az alábbi rendelkezés lép:

„Közüzemi támogatások
(1) A képviselő-testület pénzbeli szociális ellátásként – a havi közműdíj egészének vagy egy részének átvállalásával – az önkormányzat felé lejárt határidejű tartozással nem rendelkező családoknak, önálló háztartásonként – támogatást nyújt az alábbi közszolgáltatások esetében:


Közszolgáltatási forma:
Támogatás mértéke

a) kommunális szemétszállítás
100 %

b) kábeltévé és internet (szolgáltatótól és programcsomagtól függetlenül)
950 Ft/hó + 3000 Ft/hó

c) víz- és csatornadíj szolgáltatás 
1 fős háztartás esetén a tényleges fogyasztás, de maximum 3000 Ft/hó
2 vagy több személyes háztartás esetén a tényleges fogyasztás, de maximum 6000 Ft/hó

d) villamos energia szolgáltatás
1 fős háztartás esetén a tényleges fogyasztás, de maximum 2500 Ft/hó
 
2 vagy több személyes háztartás esetében a tényleges fogyasztás, de maximum 5000 Ft/hó

e) kéményseprőipari közszolgáltatás
100 %, 




de maximum lakóingatlanonként 2 db kémény
(2) Az önkormányzat a támogatásokat közvetlenül a közüzemi szolgáltatók részére utalja át illetve a bemutatott számlák alapján negyedévente utólag fizeti ki, a (3) és (5) bekezdésekben foglaltak figyelembevételével.

(3) Az önkormányzat és kv.-i szerve felé lejárt határidejű tartozással (kölcsönök, lakbérek, gépjárműadó, térítési és szolgáltatási díjak) rendelkezők családja részére (1) bekezdésben meghatározott összegű támogatás mértékében elsősorban tartozás elengedés nyújtható támogatásként.

(4) Az (1) bekezdés c) és d) pontjai alapján a szolgáltató részére átutalt támogatás fel nem használt részét (a fogyasztó részére kiszámlázott havi alapdíjon, víz illetve áramdíjon felüli támogatás) a szolgáltató köteles félévenkénti elszámolást követően az önkormányzat részére visszautalni illetve a következő havi támogatás összegébe beszámítani.
(5) A közüzemi  támogatások  szempontjából önálló háztartásnak  minősül az önálló bejárattal, minimum 1 db 12 m2 feletti szobával, külön álló konyhával és fürdő helyiséggel, valamint önálló villamos fogyasztási hellyel rendelkező lakrész.”

3. §

(1) Ez a rendelet a kihirdetését követő napon lép hatályba.





Roza László István
Fortuna János


polgármester

jegyző

A rendelet kihirdetve az Önkormányzati Hivatal hirdetőtábláján

Berente, 2015. június ….




……………………………

Tóth Istvánné főmunkatárs

